CELEX: 62019TN0790
Language: mt
Date: 2019-11-13 00:00:00
Title: Kawża T-790/19: Rikors ippreżentat fit-13 ta’ Novembru 2019 – Novolipetsk Steel vs Il-Kummissjoni

13.1.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 10/49
            
         
      Rikors ippreżentat fit-13 ta’ Novembru 2019 – Novolipetsk Steel vs Il-Kummissjoni
      (Kawża T-790/19)
      (2020/C 10/60)
      Lingwa tal-kawża: l-Ingliż
      
         Partijiet
      
      
         Rikorrenti: Novolipetsk Steel PAO (Lipetsk, ir-Russja) (rappreżentanti: P. Vander Schueren u E. Gergondet, avukati)
      
         Konvenuta: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla l-Artikolu 1 tar-Regolament ta’ Implimentazzjoni tal-Kummissjoni (EU) 2019/1382 (1), sa fejn japplika għar-rikorrenti;
               
            
                  —
               
               
                  iżżomm l-effetti tar-regolament ikkontestat sakemm il-konvenuta tadotta l-miżuri meħtieġa sabiex tikkonforma ruħha mas-sentenza tal-Qorti Ġenerali, skont it-tieni paragrafu tal-Artikolu 264 TFEU;
               
            
                  —
               
               
                  tordna lill-konvenuta tħallas l-ispejjeż imġarrba mir-rikorrenti relatati ma’ dawk il-proċeduri.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka żewġ motivi.
      
                  1.
               
               
                  L-ewwel motiv ibbażat fuq nuqqas ta’ kompetenza tal-konvenuta u ksur tal-Artikolu 1(1) tar-Regolament (UE) 2015/477 (iktar ’il quddiem ir-“Regolament Effett Ikkombinat”) (2) u tal-Artikolu 9(5) tar-Regolament (UE) 2016/1036 (iktar ’il quddiem ir-“Regolament Antidumping Bażiku”) (3), billi imponiet diversi livelli ta’ dazji antidumping, skont jekk il-kwoti fil-kuntest tal-miżuri ta’ salvagwardja humiex eżawriti jew le.
               
            
                  2.
               
               
                  It-tieni motiv ibbażat fuq żball manifest ta’ evalwazzjoni tal-konvenuta u ksur tal-Artikolu 1(1) tar-Regolament Effett Ikkombinat u tal-Artikolu 9(5) tar-Regolament Antidumping Bażiku billi temenda l-miżuri antidumping biss ladarba l-kwoti fil-kuntest tal-miżuri ta’ salvagwardja huma eżawriti.
               
            
         (1)  Regolament ta’ Implimentazzjoni tal-Kummissjoni (UE) 2019/1382 tat-2 ta’ Settembru 2019 li jemenda ċerti Regolamenti li jimponu miżuri anti-dumping jew anti-sussidji fuq ċerti prodotti tal-azzar soġġetti għal miżuri ta’ salvagwardja (ĠU 2019, L 227, p. 1).
      
         (2)  Regolament (UE) 2015/477 tal-Parlament Ewropew u tal-Kunsill tal-11 ta’ Marzu 2015 dwar il-miżuri li l-Unjoni tista’ tieħu relattivament għall-effett ikkombinat ta’ miżuri kontra d-dumping jew kontra s-sussidji ma’ miżuri ta’ salvagwardja (ĠU 2015, L 83, p. 11).
      
         (3)  Regolament (UE) 2016/1036 tal-Parlament Ewropew u tal-Kunsill tat-8 ta’ Ġunju 2016 dwar il-protezzjoni kontra l-importazzjonijiet li huma l-oġġett ta’ dumping minn pajjiżi mhux membri tal-Unjoni Ewropea)ĠU 2016, L 176, p. 21).